Viivi Neare

**Viivi Neare** (kuni 1967 **Viivi Tetsmann**; sündinud 8. detsembril 1941 Kõrevere külas Vändra vallas Pärnumaal) on Eesti oligofrenopedagoog ja logopeed.

## Elulugu
Viivi Neare on talupidaja tütar.

1962 lõpetas Neare Vändra Keskkooli (eksternina), 1966 Moskva Pedagoogilise Instituudi. 1984 kaitses ta pedagoogikakandidaadi kraadi Defektoloogia Teaduslik Uurimise Instituudis Moskvas väitekirjaga "Формирование дочисловых понятий у старших дошкольников и младших школьников с нормальным и нарушенным развитием" oligofrenopedagoogika erialal. Täiendas end seejärel Taanis, Soomes, Inglismaal ja Saksamaal.

1960–62 oli ta eriinternaatkooli õpetaja, 1966–72 Eesti NSV Vabariikliku Õpetajate Täiendusinstituudi kabinetijuhataja, 1972–76 Tartu Ülikooli eripedagoogika kateedri õpetaja ja vanemõpetaja. 1977–82 Tallinna Pedagoogilise Instituudi koolieelse kasvatuse ja psühholoogia kateedri vanemõpetaja, 1982–84 ENSV Vabariikliku Õpetajate Täiendusinstituudi õppejõud. 1982–89 töötas ta eriinternaatkoolides ja Haridusministeeriumis, 1989–2000 oli Tartu Ülikooli eripedagoogika osakonna dotsent, 2000. aastast õppeülesande täitja. Neare on töötanud Porkuni Koolis, Raikküla Koolis ja Tallinna Eriinternaatkoolis.

Viivi Neare on Tallinna Pedagoogilise Seminari õppejõud ning nõukogu liige.

Ta on Eesti Eripedagoogide Liidu ja Eesti Autismiühingu liige. Aastast 2001 Eesti Eripedagoogide Liidu auliige (Vanapagan).

## Tunnustus
* 2018 Valgetähe V klassi teenetemärk

## Teadustöö
Viivi Neare on uurinud hälvik- ja eakohaselt arenenud laste koolivalmidust, sh arvu eelkujutluste ja tekstülesannete lahendamise oskuste kujunemist, ning nende psüühiliste protsesside arengu iseärasusi. Ta on avaldanud üle 30 teaduspublikatsiooni, kirjutanud abikooli matemaatika töövihikuid ja ainekavasid. Ta on kirjutanud palju artikleid koolieelikute arengust, koolivalmidusest, matemaatika õpetamisest abikoolis ning vaimupuudepedagoogikast.

## Teoseid
*Erikoolide töökorraldusest, Tallinn : [Eesti NSV Haridusministeerium], 1971 (üks autoritest)
*Особенности внимания у умственно отсталых детей и детей с задержкой психического развития : разработка приемов воспитания внимания учащихся вспомогательных школ на уроках арифметики, Тарту 1974 (üks autoritest)
*Matemaatika õpetamise erimetoodika programm Tartu Riikliku Ülikooli defektoloogiaosakonna üliõpilastele, Tartu Riiklik Ülikool 1975
*Oligofrenopedagoogika programm : defektoloogiaosakonna üliõpilastele, Tartu Riiklik Ülikool, ajalooteaduskond 1976
*Korrektsioonist erikoolis, Eesti NSV Haridusministeerium 1976.
*Eripsühholoogia küsimusi, Tallinn : Eesti NSV Vabariiklik Õpetajate Täiendusinstituut, 1978. (üks autoritest)
*Matemaatika töövihik. 1. vihik : abikooli IV klassile, Tallinn : Eesti NSV Haridusministeerium, 1980.
*Matemaatika õpetamise erimetoodika programm ja õppemetoodiline juhend defektoloogiaosakonna II-IV kursuse statsionaarsetele ja IV kursuse kaugõppeüliõpilastele, Tartu Riiklik Ülikool 1980.
*Eripsühholoogia programm ja metoodiline juhend ajalooteaduskonna defektoloogiaosakonna I-II kursuse statsionaarsetele ning II-III kursuse kaugõppeüliõpilastele, Tartu Riiklik Ülikool, 1980. (üks autoritest)
*О развитии познавательных процессов при помощи уточнения понятия о множестве у детей специальных групп детского сада. // Актуальные проблемы обучения и умственного развития в дошкольном возрасте. Тлн, 1981
*Loenguid pedagoogikast : koolieelse pedagoogika ja psühholoogia eriala üliõpilastele, Tallinn : Tallinna Pedagoogiline Instituut, 1981. (üks autoritest)
*Loenguid elementaarsete matemaatiliste kujutluste arendamise metoodikast koolieelses eas, Tallinn : Tallinna Pedagoogiline Instituut, 1982.
*Matemaatika töövihik abikooli 4. klassile, Tallinn : Valgus, 1991
*Special education in Estonia: summary of National Status Report. // Special needs education in Europe for children with menthal and physical disabilities. Denmark, 1993
*Школьная зрелость и выявление неуспеваемости. // Балтийский сб. по специальной педагогике. Трт, 1995
*Tekstülesannete lahendamine algoritmide abil. // Eriped. (1998)
*I–II klassi õpilaste oskused matemaatikas. // Eriped. (1998)
*Lapsest saab koolilaps : materjale koolivalmidusest ja selle kujunemisest, Eesti Haridusministeerium Tallinn, 1998 (üks autoritest)
*Erivajadustega laste hoolekande- ja rehabiliteerimisvajaduste hindamine ja kulg : (kolme teadustöö lepingu materjalid) : teostamise ajavahemik: septembrist detsembrini 1999 : (aruanded), Tartu Ülikool 1999 (üks autoritest)
*Vaimupuudega noorte põhikoolijärgne toimetulek (kaasautor K. Lindmäe). // Eriped. (2001).
*Erivajadustega lapsed lasteaias ja koolis. Nende arengu ja õppimise toetamine. Autor Viivi Neare. (2022) ISBN 9789916620144

## Viited

## Kirjandus
*Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, lk 41; kd II, lk 113–114
*Eesti entsüklopeedia, kd 14, lk 320
*

## Välislingid
* Viivi Neare 80. *[[Õpetajate Leht]]*, 10. detsember 2021